
                                                               ΟΡΘΗ ΕΠΑΝΑΛΗΨΗ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθ. 21ης (κατεπείγουσας) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 391/2012
ΘΕΜΑ: Α. Έγκριση σύναψης προγραμματικής σύμβασης μεταξύ του δήμου Πύργου και της ΔΕΥΑ Πύργου για την πράξη: «Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με ηλεκτρομαγνητική ενέργεια» στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας προτεραιότητας 4: «Προστασία Εδαφικών Συστημάτων και Διαχείριση Στερεών Αποβλήτων» (ΕΣΠΑ 2007-2013)

Β. Εξουσιοδότηση του δημάρχου για την υπογραφή της

Γ. Υποβολή αίτησης χρηματοδότησης της πράξης, στο πλαίσιο του Επιχειρησιακού Προγράμματος                                              

    Στον Πύργο και στο Δημοτικό Κατάστημα σήμερα στις 31                                                                  του μηνός Οκτωβρίου, του έτους 2012, ημέρα Τετάρτη και ώρα 19.00 μ.μ. το Δημοτικό Συμβούλιο Πύργου, συνήλθε σε κατεπείγουσα συνεδρίαση, κατόπιν της με αριθ. πρωτ. 48868/30-10-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 24 και ονομαστικά οι κ.κ:
ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Καράμπελας Αντώνιος, 4. Παναγόπουλος Ιωάννης, 5. Παναγόπουλος Βασίλειος, 6. Αριστειδόπουλος Χαράλαμπος, 7. Βαρελάς Ιωάννης, 8.  Δημουλιάς Λεωνίδας, 9. Κωνσταντόπουλος Σπυρίδων, 10. Τζίνη Διονυσία,  11. Φραγκαντώνης Παναγιώτης, 12. Μπίρμπας Κων/νος, 13. Ανδρικόπουλος Ανδρέας, 14. Ανδρικόπουλος Φώτης, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Λιατσής Γαβριήλ – Επικεφαλής της Μείζονος Μειοψηφίας, 20. Ανδριόλας Γεώργιος, 21. Αγγελακοπούλου Ανδριάνα, 22. Γιάνναρος Χρήστος – Επικεφαλής της παράταξης «Λαϊκή Συσπείρωση», 23. Καραμπέτσος Αθανάσιος, 24. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».

ΑΠΟΝΤΕΣ:
1. Τζουανόπουλος Δημήτριος – Γραμματέας, 2. Αργυρόπουλος Ιωάννης του Γεωργίου, 3. Θεοδωρέλος – Χαρίτος Γεώργιος, 4. Δημόπουλος Φώτιος, 5. Γιαννακούλιας Θεόδωρος, 6. Κουρμπανάς Γεώργιος, 7. Λιατσής Δημήτριος, 8. Γεράνιος Κων/νος, 9. Σκαρτσιάρης Πάνος – ανεξάρτητος Δημοτικός Σύμβουλος, οι οποίοι δεν προσήλθαν, αν και η πρόσκληση τους επιδόθηκε νομίμως.   

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

-------------------

Ακολούθως ο Πρόεδρος ανέφερε: «Το Δημοτικό Συμβούλιο κλήθηκε σε κατεπείγουσα συνεδρίαση σύμφωνα με το άρθρο 67 παρ. 5 του ν. 3852/10 προκειμένου να λάβει απόφαση: Α. Έγκρισης σύναψης προγραμματικής σύμβασης μεταξύ του δήμου Πύργου και της ΔΕΥΑ Πύργου για την πράξη: «Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με ηλεκτρομαγνητική ενέργεια» στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας προτεραιότητας 4: «Προστασία Εδαφικών Συστημάτων και Διαχείριση Στερεών Αποβλήτων» (ΕΣΠΑ 2007-2013)

Β. Εξουσιοδότησης του δημάρχου για την υπογραφή της

Γ. Υποβολής αίτησης χρηματοδότησης της πράξης, στο πλαίσιο του Επιχειρησιακού Προγράμματος, καθότι η καταληκτική ημερομηνία υποβολής της πρότασης για την ένταξη της πράξης, είναι η 31η Οκτωβρίου 2012.
Το Δημοτικό Συμβούλιο ομόφωνα ενέκρινε το κατεπείγον του θέματος.


Εν συνεχεία εισηγούμενος το θέμα ο Δήμαρχος κ. Μ. Παρασκευόπουλος ανέφερε: «Σύμφωνα με τα προβλεπόμενα στο άρθρο 22 του Ν. 3614/2007, κατά την προγραμματική περίοδο 2007-2013 απαιτείται η επιβεβαίωση της διαχειριστικής επάρκειας των φορέων υλοποίησης (Δικαιούχων) συγχρηματοδοτούμενων έργων.

Δεδομένου ότι για τον Κύριο του Έργου (ΔΕΥΑ ΠΥΡΓΟΥ) δεν επιβεβαιώνεται η διαχειριστική του επάρκεια ως δικαιούχου για την υλοποίηση του συγκεκριμένου έργου, σύμφωνα με τις προβλεπόμενες ρυθμίσεις της προγραμματικής περιόδου 2007-2013, ο δε Φορέας Υλοποίησης (Δήμος Πύργου) διαθέτει επιβεβαίωση της διαχειριστικής επάρκειάς του για έργα συγχρηματοδοτούμενα από το ΕΣΠΑ, που απαιτείται για την υλοποίηση του παραπάνω έργου, τα συμβαλλόμενα μέρη πρέπει να προβούν, κατά τα προβλεπόμενα στο άρθρο 22 παρ. 3 του Ν. 3614/2007 στη σύναψη της παρούσας Προγραμματικής Σύμβασης για το ως άνω έργο, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

Λαμβάνοντας υπ’όψη :

· Τον Ν.3852/10

· Το άρθρο 22 του Ν.3614/2007, όπως ισχύει μετά τον 3840/2010
ε ι σ η γ ο ύ μ α ι:  1. την έγκριση της Προγραμματικής Σύμβασης μεταξύ του Δήμου Πύργου και της ΔΕΥΑ Πύργου  για την πράξη «Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με ηλεκτρομαγνητική ενέργεια» στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας Προτεραιότητας 4: «Προστασία Εδαφικών Συστημάτων & Διαχείριση Στερεών Αποβλήτων» (ΕΣΠΑ 2007-2013), η οποία επισυνάπτεται παρακάτω και αποτελεί αναπόσπαστο μέρος της παρούσας.

2. την εξουσιοδότηση του δημάρχου για την υπογραφή της προγραμματικής σύμβασης
3.την υποβολή αίτησης χρηματοδότησης της πράξης στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας προτεραιότητας 4: «Προστασία Εδαφικών Συστημάτων και Διαχείριση Στερεών Αποβλήτων» (ΕΣΠΑ 2007-2013).


Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της πρότασης του Δημάρχου.
Το Δημοτικό Συμβούλιο Πύργου

λαμβάνοντας υπόψη:

· Τις διατάξεις των άρθρων 65 και 100  του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (Πρόγραμμα Καλλικράτης) όπως συμπληρώθηκε με την παρ.9 του άρθρο 8 του ν.4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση  Οδηγίας 2009/50/ΕΚ» (ΦΕΚ 85 Α/11-4-2012)
· Τις διατάξεις του Ν. 3463/2006 «Κύρωση του Κώδικα Δήμων και Κοινοτήτων» [ΦΕΚ Α΄114/08.06.2006]

· Τις διατάξεις του άρθρου 22 του Ν.3614/2007, όπως ισχύει μετά τον 3840/2010

· Την εισήγηση του Δημάρχου,
 μετά από διαλογική συζήτηση και τη διεξαγωγή ψηφοφορίας κατά την οποία σε σύνολο είκοσι τεσσάρων (24) παρόντων δημοτικών συμβούλων είκοσι ένας (21) υπερψήφισαν το θέμα , δύο (2) ψήφισαν λευκό και ένας (1) το καταψήφισε, 
             α π ο φ α σ ί ζ ε ι

1. Ομόφωνα εγκρίνει το κατεπείγον του θέματος.
2. Κατά πλειοψηφία: Α. Εγκρίνει τη σύναψη προγραμματικής σύμβασης μεταξύ του δήμου Πύργου και της ΔΕΥΑ Πύργου για την πράξη: «Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με ηλεκτρομαγνητική ενέργεια» στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας προτεραιότητας 4: «Προστασία Εδαφικών Συστημάτων και Διαχείριση Στερεών Αποβλήτων» (ΕΣΠΑ 2007-2013) και αποδέχεται τους όρους της, όπως αναγράφονται στο σχέδιο αυτής, που συνοδεύει  την παρούσα απόφαση και αποτελεί αναπόσπαστο κομμάτι της, πλην της παρ. 11.3  του άρθρου 11 «Ειδικοί όροι» σχετικά με την «εμπιστευτικότητα» την οποία και απαλείφει. 
Β. Παρέχει την εξουσιοδότηση στο δήμαρχο κ. Γεράσιμο Παρασκευόπουλο για την υπογραφή της.

Γ. Εγκρίνει να υποβληθεί αίτηση χρηματοδότησης της ανωτέρω πράξης στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας προτεραιότητας 4: «Προστασία Εδαφικών Συστημάτων και Διαχείριση Στερεών Αποβλήτων» (ΕΣΠΑ 2007-2013).

Οι Δημοτικοί Σύμβουλοι κ.κ Χρήστος Γιάνναρος και Αθανάσιος Καραμπέτσος δήλωσαν ότι ψηφίζουν λευκό.


Ο Δημοτικός Σύμβουλος κ. Ιωάννης Σεφερλής δήλωσε ότι καταψηφίζει το θέμα.
Η παρούσα απόφαση έλαβε αύξοντα αριθμό  391/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
 Ο ΠΡΟΕΔΡΟΣ                           ΤΑ ΜΕΛΗ                    Ο ΓΡΑΜΜΑΤΕΑΣ

  Ε. ΚΑΝΝΗΣ                                                            Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 1  – 11 - 2012
Ο ΔΗΜΑΡΧΟΣ

ΜΕΔ

ΠΡΟΓΡΑΜΜΑΤΙΚΗ ΣΥΜΒΑΣΗ 
του άρθρου 22 του Ν. 3614/2007 

Μεταξύ 

«ΔΕΥΑ ΠΥΡΓΟΥ» 

και 
«ΔΗΜΟΥ ΠΥΡΓΟΥ» 

για την Πράξη
 

«Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με Ηλεκτρομαγνητική Ενέργεια» 

ΠΥΡΓΟΣ

ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ
 
«Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με Ηλεκτρομαγνητική Ενέργεια» 
Στον Πύργο, σήμερα την ................  του 2012, μεταξύ των παρακάτω συμβαλλομένων : 

1. της ΔΕΥΑ Πύργου, που εδρεύει στον Πύργο, όπως εκπροσωπείται νόμιμα από τον Πρόεδρο κ. Βαρελά Ιωάννη και ο οποίος θα αποκαλείται στο εξής χάριν συντομίας ως «Κύριος του Έργου» 

2. του Δήμου Πύργου, που εδρεύει στον Πύργο, όπως εκπροσωπείται νόμιμα από τον  Δήμαρχο κ. Παρασκευόπουλο Γεράσιμο, και ο οποίος θα αποκαλείται εφεξής στην παρούσα χάριν συντομίας «Φορέας Υλοποίησης» 
Έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά : 

1. Το Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013» (ΦΕΚ 267 Α/3-12-2007) και ειδικότερα το άρθρο 22 παρ. 3 αυτού. 

2. Την υπ’ αριθμ. ………../2012 απόφαση του Διοικητικού Συμβουλίου της ΔΕΥΑ Πύργου, με την οποία εγκρίθηκαν οι όροι της παρούσας και εξουσιοδοτήθηκε ο νόμιμος εκπρόσωπός της για την υπογραφή της. 

3. Την υπ’ αριθμ. …….…./2012 απόφαση του Δημοτικού Συμβουλίου του Δήμου Πύργου, με την οποία εγκρίθηκαν οι όροι της παρούσας και εξουσιοδοτήθηκε ο νόμιμος εκπρόσωπός της για την υπογραφή της. 

4. Το με αριθ. πρωτ. 3266/26-07-2012 έγγραφο επιβεβαίωσης της Ενδιάμεσης Διαχειριστικής Αρχής Περιφέρειας Δυτικής Ελλάδας, με το οποίο επιβεβαιώνεται η διαχειριστική επάρκεια του Φορέα Υλοποίησης. 

συμφωνούνται και γίνονται αμοιβαίως αποδεκτά τα ακόλουθα: 

ΠΡΟΟΙΜΙΟ
Ο Κύριος του Έργου, στο πλαίσιο του Επιχειρησιακού Προγράμματος «Περιβάλλον και Αειφόρος Ανάπτυξη», Άξονας Προτεραιότητας 4: «Προστασία Εδαφικών Συστημάτων & Διαχείριση Στερεών Αποβλήτων» (ΕΣΠΑ 2007-2013) προγραμματίζει την υλοποίηση της πράξης «Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με Ηλεκτρομαγνητική Ενέργεια», η οποία θα αναφέρεται στο εξής χάριν συντομίας «το Έργο». 

Το έργο αφορά την προμήθεια μονάδας επεξεργασίας ιλύος. Η Μονάδα Επεξεργασίας της ιλύος (λυματολάσπης) θα έχει δυναμικότητα διαχείρισης 13,5 τόνων λυματολάσπη την ημέρα. Η Επεξεργασία της Ιλύος θα πραγματοποιείται με Προηγμένη Τεχνολογία ηλεκτρομαγνητικής ενέργειας και θα έχει ως αποτέλεσμα την ξήρανση, αποστείρωση και απόσμηση της ιλύος, καθώς επίσης και τη μείωση τόσο του βάρους όσο και του όγκου της στο 1/3 με 1/4 της αρχικής τιμής. Αναλυτικότερα,  η Μονάδα Προηγμένης Επεξεργασίας της Ιλύος, θα μπορεί να μειώνει την περιεκτικότητά της σε υγρασία από περίπου 80%

Σύμφωνα με τα προβλεπόμενα στο άρθρο 22 του Ν. 3614/2007, κατά την προγραμματική περίοδο 2007-2013 απαιτείται η επιβεβαίωση της διαχειριστικής επάρκειας των φορέων υλοποίησης (Δικαιούχων) συγχρηματοδοτούμενων έργων πριν από την ανάληψη της ευθύνης εκτέλεσης έργων, προκειμένου να επιτευχθεί ο στόχος που τίθεται για την αποτελεσματική και αποδοτική διοίκηση και διαχείριση των συγχρηματοδοτούμενων έργων. 

Δεδομένου ότι για τον Κύριο του Έργου δεν επιβεβαιώνεται η διαχειριστική του επάρκεια ως δικαιούχου για την υλοποίηση του συγκεκριμένου Έργου, σύμφωνα με τις προβλεπόμενες ρυθμίσεις της προγραμματικής περιόδου 2007-2013, ο δε Φορέας Υλοποίησης διαθέτει επιβεβαίωση της διαχειριστικής επάρκειάς του για έργα συγχρηματοδοτούμενα από το ΕΣΠΑ, που περιλαμβάνει επιβεβαίωση τύπου / κατηγορίας Α που απαιτείται για την υλοποίηση του Έργου, τα συμβαλλόμενα μέρη προβαίνουν, κατά τα προβλεπόμενα στο άρθρο 22 παρ. 3 του Ν. 3614/2007 στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της. 

ΑΡΘΡΟ 1 
ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ 
Αντικείμενο της παρούσας Προγραμματικής Σύμβασης αποτελεί η μεταβίβαση της αρμοδιότητας υλοποίησης της Πράξης «Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με Ηλεκτρομαγνητική Ενέργεια» («το Έργο») από τον Κύριο του Έργου στο Φορέα Υλοποίησης. 

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης ο Κύριος του Έργου αναθέτει στο Φορέα Υλοποίησης να λειτουργήσει ως δικαιούχος του Έργου έναντι της Ειδικής Υπηρεσίας Διαχείρισης Ε.Π. «Περιβάλλον και Αειφόρος Ανάπτυξη» και να εκτελέσει τις παρακάτω ενέργειες (ενδεικτικά)
: 

1) Ωρίμανση του Έργου (έλεγχος πληρότητας, θεώρηση ή σύνταξη μελετών και λήψη των απαιτούμενων αδειοδοτήσεων και εγκρίσεων). 

2) Οργάνωση και σχεδιασμό υλοποίησης. 

3) Σύνταξη του Τεχνικού Δελτίου Προτεινόμενης Πράξης για την ένταξη της στο ΕΠ 

4) Σύνταξη ή/και Επικαιροποίηση διακηρύξεων. 

5) Διενέργεια διαδικασιών ανάθεσης και επιλογής αναδόχου σύμφωνα με τη νομοθεσία Δημοσίων Συμβάσεων. 

6) Υπογραφή των σχετικών συμβάσεων. 

7) Σύνταξη και υποβολή τεχνικών δελτίων υποέργων. 

8) Διαχείριση και παρακολούθηση της υλοποίησης του Έργου. 

9) Παρακολούθηση χρηματορροών και εκτέλεση πληρωμών σε βάρος του προϋπολογισμού του Έργου. 

10) Παραλαβή του Έργου στο σύνολό του (στις περιπτώσεις τεχνικών έργων έως και την οριστική παραλαβή) . 

11) Παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση. 

Ο Φορέας Υλοποίησης, στις περιπτώσεις δημοσίων συμβάσεων τεχνικών έργων και μελετών, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων. 
ΑΡΘΡΟ 2 
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ 
Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα: 

2.1. Ο Κύριος του Έργου αναλαμβάνει: 

· Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών. 

· Να παρέχει στο Φορέα Υλοποίησης τις αναγκαίες πληροφορίες και μελέτες που έχει στη διάθεσή του και να συνεργάζεται μαζί του για την κατάρτιση του Τεχνικού Δελτίου Προτεινόμενης Πράξης. 

· Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας. 

· Να διασφαλίσει τη διαθεσιμότητα στελεχών του που γνωρίζουν σε βάθος τις δομές και τις λειτουργικές διαδικασίες και να διαθέσει στον Φορέα Υλοποίησης προσωπικό για την υλοποίηση του Έργου
, κατά τα προβλεπόμενα στο άρθρο 10 της παρούσας. 

· Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου. 

· Να προβαίνει στις απαιτούμενες ενέργειες για τη διασφάλιση της ομαλής χρηματοδότησης του Έργου, στην περίπτωση που ο Φορέας Υλοποίησης δεν έχει δική του ΣΑΕ
.
· Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του ή αναθέτοντας αυτήν σε τρίτο φορέα. 

· Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου. 

2.2. Ο Φορέας Υλοποίησης αναλαμβάνει: 

· Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας σύμβασης. 

· Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου. 

· Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στον αρμόδιο της Ειδικής Υπηρεσίας Διαχείρισης Ε.Π. «Περιβάλλον και Αειφόρος Ανάπτυξη».  Να συνεργαστεί με τον Κύριο του Έργου για τη σύνταξη του Τεχνικού Δελτίου Προτεινόμενης Πράξης και την υποβολή του Ειδικής Υπηρεσίας Διαχείρισης Ε.Π. «Περιβάλλον και Αειφόρος Ανάπτυξη» και να προβαίνει στις απαιτούμενες τροποποιήσεις του Τεχνικού Δελτίου Πράξης και στη σύνταξη των Τεχνικών Δελτίων Υποέργων. 

· Να υπογράψει ως Δικαιούχος το σύμφωνο αποδοχής όρων της απόφασης ένταξης πράξης σύμφωνα με τα οριζόμενα στην παρ. 1 του άρθρου 7 του ν. 3614/2007 και την Υπουργική Απόφαση Συστήματος Διαχείρισης. 

· Να καταρτίσει τα τεύχη διακήρυξης των διαγωνισμών. 

· Να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του. 

· Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων. 

· Να παρακολουθεί τις χρηματορροές του Έργου και να εκτελεί τις αντίστοιχες πληρωμές. 

· Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου. 

· Να εξασφαλίσει (σε συνεργασία με τον Κύριο του Έργου
) τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την ετήσια κατανομή πιστώσεων. 

ΆΡΘΡΟ 3 
ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ 
3.1. Ο συνολικός προϋπολογισμός για την εκτέλεση του Έργου της προγραμματικής σύμβασης θα αφορά στο σύνολο της Μονάδας Προηγμένης Επεξεργασίας Ιλύος που θα περιλαμβάνει τα κάτωθι:

· Τον Βασικό Εξοπλισμό Προηγμένης Επεξεργασίας Ιλύος, 

· Την Εγκατάσταση Τροφοδοσίας

· Την Εγκατάσταση Αποθήκευσης, 

· Την Ηλεκτρομηχανολογική Υποδομή

και εκτιμάται ότι, για δυναμικότητα επεξεργασίας 13,5 τόνων λυματολάσπης την ημέρα την οποία θα επεξεργάζεται σε 24ωρη λειτουργία θα ανέρχεται σε 1.630.000 € (ένα εκατομμύριο εξακόσια τριάντα χιλιάδες ευρώ), πλέον  ΦΠΑ 374.900 € (τριακόσιες εβδομήντα τέσσερα χιλιάδες εννιακόσια ευρώ). 

Το ποσό αυτό μπορεί να αναπροσαρμοσθεί με τη σύμφωνη γνώμη της Κοινής Επιτροπής Παρακολούθησης σύμφωνα με τις υποδείξεις της αρμόδιας Ειδικής Υπηρεσίας Διαχείρισης Ε.Π. «Περιβάλλον και Αειφόρος Ανάπτυξη» 

Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγγραφη έγκριση από τον Κύριο του Έργου. 
ΑΡΘΡΟ 4 
ΔΙΑΡΚΕΙΑ 
Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του σε πλήρη λειτουργία από το Φορέα Υλοποίησης στον Κύριο του Έργου. 

H διάρκεια υλοποίησης του Έργου της Μονάδας Προηγμένης Επεξεργασίας Ιλύος της Εγκατάστασης Επεξεργασίας Λυμάτων Πύργου εκτιμάται εντός 14-18 μηνών.  Οποιεσδήποτε τροποποιήσεις της που υπερβαίνουν τους 6 μήνες γίνονται μετά από σύμφωνη γνώμη της Κοινής Επιτροπής Παρακολούθησης. 

ΑΡΘΡΟ 5 
ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ 
Για την παρακολούθηση εκτέλεσης της παρούσας σύμβασης συστήνεται όργανο με την επωνυμία «Κοινή Επιτροπή Παρακολούθησης», με έδρα τον Πύργο. 

Η Κοινή Επιτροπή Παρακολούθησης αποτελείται από
 : 

. έναν (1) εκπρόσωπο του Κυρίου του Έργου, ο οποίος ορίζεται Πρόεδρος της Επιτροπής με τον αναπληρωτή του 
. έναν (1) εκπρόσωπο του Φορέα Υλοποίησης με τον αναπληρωτή του και 
. ένα (1) μέλος υποδεικνυόμενο από …..(το φορέα χρηματοδότησης της Πράξης ή το φορέα λειτουργίας, εάν είναι διαφορετικός από τον κύριο του έργου ή άλλο φορέα που θα συμφωνηθεί με τους συμβαλλομένους), με τον αναπληρωτή του. 
Το αργότερο εντός 15 ημερών από την έκδοση της απόφασης ένταξης της πράξης στο Επιχειρησιακό Πρόγραμμα «Περιβάλλον και Αειφόρος Ανάπτυξη», Άξονας Προτεραιότητας 4: «Προστασία Εδαφικών Συστημάτων & Διαχείριση Στερεών Αποβλήτων» (ΕΣΠΑ 2007-2013), οι συμβαλλόμενοι φορείς (ο φορέας χρηματοδότησης ή ο φορέας λειτουργίας ή ο άλλος φορέας, που έχει προσδιοριστεί ανωτέρω) ορίζουν τα μέλη της Κοινής Επιτροπής Παρακολούθησης. 

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη αίτηση τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. 

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση. 

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης. 

Η Κοινή Επιτροπή Παρακολούθησης συνέρχεται τακτικά κάθε έξι μήνες και έκτακτα όταν το ζητήσει εγγράφως ένα από τα μέλη της. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν . 

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς. 

Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της. 
ΑΡΘΡΟ 6 
ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ 
Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του. 
ΑΡΘΡΟ 7 
ΕΥΘΥΝΗ ΦΟΡΕΑ ΥΛΟΠΟΙΗΣΗΣ 
Σύμφωνα με το άρθρο 22 παράγραφος 3 εδ. α΄ του ν. 3614/2007 ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του και έναντι των τρίτων ευθύνεται εις ολόκληρον με τον Κύριο του Έργου. 
ΑΡΘΡΟ 8 
ΕΚΠΡΟΣΩΠΗΣΗ 
Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης. 

ΑΡΘΡΟ 9 
ΕΠΙΛΥΣΗ ΔΙΑΦΟΡΩΝ 
Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια του Δήμου Πύργου

ΑΡΘΡΟ 10 
ΜΕΤΑΦΟΡΑ – ΑΠΑΣΧΟΛΗΣΗ ΠΡΟΣΩΠΙΚΟΥ
 

Προκειμένου να διευκολυνθεί η εκτέλεση του Έργου της παρούσας σύμβασης είναι δυνατή η απασχόληση προσωπικού του Κυρίου του Έργου στον Φορέα Υλοποίησης αποκλειστικά για τις ανάγκες του συγκεκριμένου Έργου. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις. 

ΑΡΘΡΟ 11 
ΕΙΔΙΚΟΙ ΟΡΟΙ 
11.1 Υποκατάσταση. Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης. 

11.2 Πνευματικά δικαιώματα. Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστιθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής. 

ΑΡΘΡΟ 12 
ΤΕΛΙΚΕΣ ΔΙΑΤΑΞΕΙΣ 
Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών. 

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση. 

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στην Ειδική Υπηρεσία Διαχείρισης Ε.Π. «Περιβάλλον και Αειφόρος Ανάπτυξη»   

ΣΤΟΙΧΕΙΑ ΕΡΓΟΥ

1.
Τίτλος Έργου

Δημιουργία Μονάδας Επεξεργασίας Ιλύος της Εγκατάστασης Επεξεργασίας Λυμάτων Πύργου με Ηλεκτρομαγνητική Ενέργεια, στο πλαίσιο χρηματοδότησης από το Πρόγραμμα του ΕΠΠΕΡΑΑ «Διαχείριση Οικιακών και Βιομηχανικών Αποβλήτων» (Κωδ. Πρόσκλησης: 4.8) 

2.
Περιγραφή

Η Μονάδα Επεξεργασίας της ιλύος (λυματολάσπης) θα έχει δυναμικότητα διαχείρισης 13,5 τόνων λυματολάσπη την ημέρα.  

Η Επεξεργασία της Ιλύος θα πραγματοποιείται με Προηγμένη Τεχνολογία ηλεκτρομαγνητικής ενέργειας και θα έχει ως αποτέλεσμα την ξήρανση, αποστείρωση και απόσμηση της ιλύος, καθώς επίσης και τη μείωση τόσο του βάρους όσο και του όγκου της στο 1/3 με 1/4 της αρχικής τιμής.

Αναλυτικότερα,  η Μονάδα Προηγμένης Επεξεργασίας της Ιλύος, θα μπορεί να μειώνει την περιεκτικότητά της σε υγρασία από περίπου 80% σε:

•
40% περίπου υγρασία, για να μπορούν να χρησιμοποιηθεί σαν σταθεροποιημένο εδαφοβελτιωτικό για διάφορες χρήσεις (π.χ. από το δήμο, σε νταμάρια κ.α.)

•
30% περίπου υγρασία, για να μπορούν να χρησιμοποιηθεί σαν οργανικό λίπασμα (Α’ κατηγορίας) για αγροτικές καλλιέργειες (π.χ. ενεργειακές κ.α.) .

•
10% περίπου υγρασία, για να μπορούν να χρησιμοποιηθούν σαν εναλλακτικό καύσιμο (βιομάζα). Η συγκεκριμένη βιομάζα είναι ανανεώσιμη πηγή ενέργειας και σαν καύσιμη ύλη μπορεί να χρησιμοποιηθεί από τις τσιμεντοβιομηχανίες αλλά και από άλλες βιομηχανικές εγκαταστάσεις.

Η Μονάδα Προηγμένης επεξεργασίας της ιλύος θα περιλαμβάνει συνολικά τα ακόλουθα:

•
Εγκατάσταση διασύνδεσης και τροφοδοσίας του προτεινόμενου νέου συστήματος από τα υφιστάμενα

•
Κατά περίπτωση, υποσύστημα ελέγχου ομαλής τροφοδοσίας ιλύος βιολογικού (σταθερό ιξώδες για αποφυγή ανομοιομορφιών, πλαστικότητας κ.λπ.).

•
Βασικό εξοπλισμό προηγμένης επεξεργασίας της ιλύος (μηχάνημα επεξεργασίας ιλύος) με ενσωματωμένα κατάλληλα θερμικά στοιχεία και αυτοματισμό λειτουργίας

•
Εγκατάσταση διαλογής, αποθήκευσης και φόρτωσης του τελικού προϊόντος.

Το μηχάνημα προηγμένης επεξεργασίας της ιλύος θα είναι ενιαίο (compact), θα απαιτεί μικρό χώρο εγκατάστασης (περίπου 20 – 30 τ.μ. επιφάνειας και 3 μέτρα σε ύψος) και θα μπορεί να εγκατασταθεί σε υφιστάμενο χώρο της Εγκατάστασης Επεξεργασίας Λυμάτων χωρίς την απαίτηση πρόσθετων αδειών.

Το μηχάνημα επεξεργασίας της ιλύος θα είναι πλήρως αυτοματοποιημένο και θα ελέγχεται από PLC (ελεγκτής προγραμματιζόμενης λογικής). To PLC θα ελέγχει τα επιμέρους τμήματα της διεργασίας και θα έχει δυνατότητες αυτόματης επέμβασης ή και διόρθωσης των δυσλειτουργιών που ανακύπτουν, όπως επίσης και δυνατότητες αυτόματης εκκίνησης και τερματισμού της διεργασίας. 

Το μηχάνημα θα είναι πιστοποιημένο κατά CE. Θα είναι φιλικό στο χειριστή και επίσης θα είναι φιλικό προς το περιβάλλον. 

Επιπλέον, θα είναι προγραμματιζόμενο, επιτρέποντας στο χειριστή να επιλέξει το ποσοστό υγρασίας το οποίο επιθυμεί να έχει η επεξεργασμένη ιλύς, ανάμεσα σε μία μέγιστη και μία ελάχιστη τιμή με ικανοποιητική ακρίβεια και επιπλέον το μέγεθος των κόκκων δεν θα υπερβαίνει μία μέγιστη τιμή που θα καθοριστεί.

Το τελικό επεξεργασμένο προϊόν, είτε θα μεταφέρεται με μεταφορική ταινία σε κάδο προσωρινής αποθήκευσης, είτε θα τοποθετείται σε αεριζόμενους (διάτρητους) σάκους μέχρι την τελική του διάθεση με κάποια από τις προτεινόμενες χρήσεις.  

Το μηχάνημα επεξεργασίας της ιλύος θα διαθέτει τα ακόλουθα χαρακτηριστικά και θα έχει τις εξής δυνατότητες:

•
Θα μπορεί να λειτουργεί 24 ώρες την ημέρα 7 μέρες την εβδομάδα ή για λίγες μόνο ώρες την ημέρα.

•
Το μηχάνημα θα έχει τη δυνατότητα να αναβαθμιστεί μελλοντικά, ώστε να μπορεί να επεξεργαστεί 20% μεγαλύτερο όγκο ιλύος σε ημερήσια βάση, δηλαδή η δυναμικότητα της μονάδας να ανέλθει σε 16 τόνους / ημέρα, χωρίς να απαιτείται επιπλέον χώρος.

•
Θα χρειάζεται μόνο μία καθαρή πηγή ενέργειας για να λειτουργεί, η οποία θα είναι ο ηλεκτρισμός.

•
Θα υλοποιεί μία συνεχή και πλήρως ελεγχόμενη διεργασία.

•
Οι εργασίες συντήρησης δεν θα συμμετέχουν με σημαντικό ποσοστό του ετήσιου κόστους λειτουργίας

•
Η υγρασία η οποία εξάγεται στην ατμόσφαιρα θα είναι αρκετά κάτω από τα όρια που τίθενται τόσο από τη νομοθεσία της Ελλάδας όσο και από την Ευρωπαϊκή νομοθεσία.

•
Το μηχάνημα επεξεργασίας της ιλύος θα είναι αυτοκαθαριζόμενο και δεν θα απαιτείται χειρονακτική εργασία για τον καθαρισμό του θαλάμου επεξεργασίας.

•
Η περιεκτικότητα σε υγρασία του τελικού προϊόντος θα μπορεί να ρυθμίζεται από το χειριστή επιλέγοντας προεπιλεγμένες παραμέτρους.

3.
Προϋπολογισμός (συμπεριλαμβανομένου ΦΠΑ εργολαβικού οφέλους και απροόπτων)

Ο προϋπολογισμός του Έργου θα αφορά στο σύνολο της Μονάδας Προηγμένης Επεξεργασίας Ιλύος που θα περιλαμβάνει τα κάτωθι:

•
Τον Βασικό Εξοπλισμό Προηγμένης Επεξεργασίας Ιλύος, 

•
Την Εγκατάσταση Τροφοδοσίας

•
Την Εγκατάσταση Αποθήκευσης, 

•
Την Ηλεκτρομηχανολογική Υποδομή

και εκτιμάται ότι, για δυναμικότητα επεξεργασίας 13,5 τόνων λυματολάσπης την ημέρα την οποία θα επεξεργάζεται σε 24ωρη λειτουργία θα ανέρχεται σε περίπου ένα εκατομμύριο εξακόσιες τριάντα χιλιάδες ευρώ, πλέον  ΦΠΑ (τριακόσιες εβδομήντα χιλιάδες εννιακόσια ευρώ).

4.
Διάρκεια υλοποίησης

Ο χρόνος υλοποίησης της Μονάδας Προηγμένης Επεξεργασίας Ιλύος της Εγκατάστασης Επεξεργασίας Λυμάτων Πύργου εκτιμάται εντός 14-18 μηνών.










� Ως πράξη νοείται το έργο ή ομάδα έργων, που εντάσσεται ή προτείνεται να ενταχθεί σε Επιχειρησιακό Πρόγραμμα. Στο πλαίσιο της παρούσας σύμβασης, η πράξη δύναται να περιλαμβάνει ένα ή περισσότερα υποέργα (τεχνικά έργα ή/και μελέτες ή/και προμήθειες ή/και υπηρεσίες κ.α.), τα οποία θα πρέπει να αποτελούν στο σύνολό τους το αντικείμενο της παρούσας. Δεν είναι δυνατή η σύναψη χωριστής προγραμματικής σύμβασης για τη μεταβίβαση αρμοδιοτήτων υλοποίησης υποέργου.


� Kατά περίπτωση δύναται, κατά την κρίση των συμβαλλομένων, να τεθούν επί πλέον ειδικοί όροι ή πρόσθετα άρθρα


� Όσες από τις ενέργειες κρίνονται απαραίτητες


� Για την περίπτωση που υπάρχει πρακτικά τέτοια δυνατότητα από τον Κύριο του Έργου.


� Η συγκεκριμένη υποχρέωση τίθεται ως όρος της σύμβασης σε περίπτωση που ο Φορέας Υλοποίησης δεν έχει δική του ΣΑΕ


� Τα εντός παρενθέσεως αναφέρονται σε περίπτωση που ο Φορέας Υλοποίησης δεν έχει δική του ΣΑΕ.


�Διαμορφώνεται κατά την κρίση των συμβαλλομένων μερών 





�  Για την περίπτωση που είναι εφικτή η μεταφορά. 

